25 de ani de la descoperirea primei planete din afara sistemului nostru solar.
Acum 25 de ani venea vestea descoperirii primei planete din afara sistemului solar. Doi astronomi elvețieni au descoperit o planetă în constelația Pegas. Cei doi au primit anul trecut Premiul Nobel pentru Fizică.
Doi astronomi elvețieni au descoperit o planetă în jurul unei stele aflate la 50 de ani lumină. Se întâmpla acum exact 25 de ani. Michel Mayor și Didier Queloz studiau o stea din constelația Pegas. Nici în visele lor cele mai frumoase nu sperau să descopere prima planetă din afara sistemului nostru solar.Michel Mayor, astronom: "Nu am visat niciodată că o să descopăr prima exo-planetă."E drept că planeta e destul de ostilă ca să găzduiască viață, cel puțin așa cum o cunoaștem noi. E mult mai aproape de soarele ei decât este Mercur de soarele nostru. Iar temperatura ei atinge 1.000 de grade Celsius.Didier Queloz, astronom: "Eram destul de tână ca să savurez această descoperire, dar e un noroc uriaș pentru un om de știință să trăiască așa ceva."Cei doi au ținut totul în cel mai mare secret până la anunțarea descoperirii.Didier Queloz, astronom: "Ne temeam că americanii vor afla numele stelei și vor face măsurători, pentru că știau că e ceva acolo, de asta le-am spus tuturor să nu spună nimic. Nici măcar cei de la Observatorul din Geneva nu știau numele stelei."Cei doi astronomi elvețieni au fost premiați anul trecut cu Premiul Nobel pentru Fizică.